Ha a földi dolgokról szóltam nektek, és nem hisztek, akkor hogyan fogtok hinni, ha majd a mennyeiekről szólok nektek? Jn 3,12

Egy velős összegzés Jézustól. Ami a lejegyzett beszélgetésben eddig elhangzott Jézus és Nikodémus között az valóban mind olyan dolgokról szól, amelyek ezen a földön történnek velünk. Ettől függetlenül szinte minden ismeretlen is ebben a beszélgetésben. Olyan kijelentések hangzottak el, amelyek mindenki számára fontosak.

Nincs más hátra, mint hinni. Minden állítást, kijelentést el kell hinni! Nehéz lenne? Nem úgy hangzik. A hit elengedhetetlen Krisztus követésében. De a hit és bizalom a mindennapok automatikus velejárója is. (pl.: X jelű busszal jutok Y célpontba, mert a sofőr oda vezeti a járművet.)

Jézus földi dolgokról beszél itt Nikodémusnak is és nekünk is. Hinni kell! Ha nincs hitem, kérhetek Istentől és Ő ad. De ezt is hinni kell! *VGy*